21b5a4e5b2c97e37e9d3a0ee1fe6f894

Hejsa.

For ca 1,5 måned siden mødte jeg denne fyr som er 18 år (jeg er 16). Vi mødtes gennem nogle fælles venner, og begyndte at snakke lidt sammen. Han har en bil, og vi kørte bare rundt i den og havde det sjovt. En aften hang vi ud (med andre også) til ret sent, og jeg vågnede op dagen efter og han havde spurgt mig som ven på Snapchat, og begyndte at følge mig på instagram. Vi begyndte at snappe ret meget sammen, og hang ud stort set hver aften med vores fælles venner. Vi havde det faktisk fucking godt sammen, og snakkede om mange ting. Nogle dage efter var vi så til fest og vi drak og blev fulde. Han kunne ik køre hjem, og spurgte om han måtte sove hos mig. Det skal lige siges at i løbet af aftenen havde vi hængt super meget ud sammen, og havde snakket mega meget sammen. Vi havde også været hjemme ved mig på at tidspunkt og spille pool og spise mad, fordi jeg boede tæt på det sted der var fest. Nå men i starten var ret skeptisk med bare at sige ja, men jeg endte så med at sige ja. Vi lavede ingenting, vi sov bare. Men i løbet af tiden havde vi sovet sammen ret mange gange fordi han blev for fuld til at køre hjem. Han sov også hos mig en enkelt gang hvor han ik havde drukket, men bare ik orkede at køre hjem. Det skal lige siges vi stadigvæk ik lavede noget, udover at lægge lidt i ske. Men imens alt det her skete gik der “rygter” om at han stadig var sammen med sin kæreste som han havde været sammen med i 2 år. Jeg havde ogs spurgt ham, og den ene aften var han og den anden var han ik. Det forvirrede mig meget, men jeg tænkte at han nok selv havde styr på det, og jeg lagde jo ik noget i det her. Han spurgte mig en af aftener hvor vi gik hjem til mig efter en fest, om jeg var vild med ham, for det havde han hørt. Det skal også lige siges at vi snakkede fucking godt sammen og alt, og vi havde det så godt sammen selvom vi næsten kun lige havde lært hinanden at kende. Nå men jeg sagde nej, og han sagde bare okay. Ligepludselig en dag stoppede vores kontakt. Vi snappede ik mere, mistede Streak og han kom aldrig til fester mere. Jeg kunne se og høre at han så var sammen med kæresten. Jeg blev åbenbart ked af det over det, hvilket jeg ik havde regnet med. Jeg havde så åbenbart fået lidt følelser for ham, men jeg sagde det ik til nogen, for jeg synes det var unødvendigt. Jeg havde mange aftener hvor jeg var ked af det over det, og ik helt forstod hvad der skete. Imens vi hang meget ud lagde jeg ogs mærke til at nogen gange når jeg snappede med ham var det ik ham. Han skrev ret ondt, og jeg fandt så ud af at det var hans kæreste der snappede engang imellem. Nå men ihvertfald var jeg super ked af det, og jeg prøvede ligesom at glemme ham. Jeg valgte så at åben op over for en af mine bedste veninder, og vi snakkede ret meget om det. Et andet tilfælde er at hun arbejder med ham, og en aften skulle hun arbejde med ham, og hun spurgte ham ind om ting som han svarede på, hun fortalte dem så videre til mig. Når hun spurgte ind til kæresten svarede han ik ordenligt, men når hun spurgte ind om mig sagde han at vi havde det fucking godt sammen osv hvilket vi også har. Jeg har aldrig prøvet noget ligende før. Jeg prøvede jo så i mellemtiden at glemme ham, og jeg var faktisk stort set kommet over ham. MEN en aften kommer han så til fest. Det er ca 2 uger siden, og der var nok gået 3 uger siden vi sidst havde snakket osv. Men hans kæreste var jo så taget på ferie, så nu havde han tid til at hænge ud med vennerne. Til den her fest bliver han så så stiv som aldrig før og kan knap nok gå selv. Jeg hjælper ham så, gir ham vand lægger ned ham på fortovet og han tager min hånd og holder den. Jeg nusser ham i håret og han falder sån lidt til ro. Vi sidder bare stille og roligt og pludselig skal han kaste op. Han kaster op og jeg hjælper ham. Han bliver ved med at brække sig med lidt pauser imellem men jeg blev ved ham hele tiden. Der kom hele tiden folk og prøvede at hjælpe osv, og på et tidspunkt blev vi enke om at han skulle hjem og sove. Han kunne sjovt nok ik køre, så han startede med at ringe til forældrene men de tog den ikke. Nogle af de andre der var til festen sagde de godt kunne skaffe en til at køre ham hjem, men han sagde nej. Han sagde pludselig han ville sove ved mig. Jeg spurgte ham om han var sikker og hvad med kæresten osv. Men han var sikker. Vi begyndte så at gå, og han blev ved med at brække sig, men jeg hjalp ham. På et tidspunkt kom der 2 drenge og fulgtes med os lidt af vejen. Der blev han igen tilbudt at blive kørt hjem men han ville sove hos. Vi kom hjem og lagde os til at sove, vi lavede stadivæk ik noget. Jet ved godt jeg burde havde været den fornuftige og havde sagt han skulle hjem, men jeg kunne ik lade være med st tage ham med hjem. Fordi dagen inde havde min veninde været med ham ude og køre og de havde virkelig snakket dyb snak. Hun fortalte mig hvad de snakkede om og noget af det handlede om ar han ikke helt nogengange vidste hvorfor han var sammen med kæresten, han havde bare virkelig svært ved at give slip. Han sagde også at han nok godt kunne mig, og min personlighed især trak mig op osv. Så da jeg fik det afvide kom jeg til har til min lille forvirrende hjerne der måske var lidt vild med ham, så selvfølgelig skulle han med hjem. Dagen efter det blev jeg hentet fra arbejde af ham og en anden dreng og vi tog hjem til ham og så film til ude på natten det var så hyggeligt. 3 dage efter var det bare mig og ham der var alene sammen hos mig. Vi købte maccen tog hjem til ham og så film. Så kørte vi lidt rundt, og han kørte mig hjem. Ham valgte så at sove hos mig igen. Der var han jo ik fuld. Så han kunne godt køre hjem, men han valgte at sove ved mig. Dagen efter det tog jeg på ferie og har været det indtil idag. Jeg skal hjem imorgen og er meget spændt på det hele. Jeg ved jo kæresten er kommet hjem fra ferie. Jeg frygter virkelig det ender ud i det samme som sidst. Han nærmest lader som om jeg ik er her, fordi han bruger tiden på kæresten. Jeg ved virkelig ik hvad jeg skal gøre. Skal jeg droppe ham? Skal jeg prøve at få ham? Skal jeg bare gøre som altid og vente på han har tid til mig? Jeg tror knap nok selv han ved hvad han vil, men nu hvor han har sagt han har svært ved at gi slip frygter og tror jeg han blir med kæresten. Please kom med nogen råd

 
Forvirret ang en fyr
====================


ungzone.dk
2019.43

Hej du,

  
Det lyder som en forvirrende situation du står i, og jeg forstår godt, at du ikke helt ved, hvordan du skal handle. Sådan som du beskriver det, lyder det til, at han har følelser for dig. Det er selvfølgelig dejligt, nu når du også har følelser for ham. Desværre er der lige kæresten, som skal regnes med. På trods af at han har sagt, at han ikke ved hvorfor han er sammen med hende og at han har svært ved at give slip, så er hun stadig hans kæreste. Hvis du spørger mig, er det forkert af både dig og ham at handle på følelserne, så længe de er kærester. Derfor er mit råd til dig, at forsøge at snakke med ham om situationen igen. Du bliver nødt til at fortælle ham, at I ikke kan være sammen og ses, så længe han er kærester med hende. Hvis han virkelig kan lide dig og vil være sammen med dig, så må han jo slå op med kæresten. Hvis han ikke vil det, betyder det jo nok, at han elsker sin kæreste - på trods af hvad han har sagt. Vi kan alle sammen blive i tvivl somme tider og det kan være svært at være i et forhold. Det lyder altså for mig, som at han er forvirret og måske er blevet lidt forelsket i dig, selvom han gerne vil være sammen med sin kæreste. Det lyder hårdt, men det er desværre tilfældet i nogle situationer, hvor folk er deres partnere utro. Jeg ved godt, at I ikke har lavet noget endnu, men mit råd er, at du får snakket med ham inden det sker. Det er hverken fair overfor dig, ham eller kæresten, hvis I bliver ved på denne måde. Personligt ville jeg ikke have det okay med, at min kæreste lå i ske med en anden pige eller generelt sov hos hende flere gange i træk uden at kende til situationen. Derfor synes jeg, at hun fortjener at kende til sandheden. Jeg forstår godt, at du frygter at han bliver med kæresten, når du nu har følelser for ham, men han bliver nødt til at tage et valg. Jeg håber, at du får snakket med ham om det og at I sammen kan finde ud af en løsning.

  
- Benedicte 

Hej med dig,

  
Puuha, sikke nogle forvirrende signaler den fyr giver dig, hva.. Jeg er helt forvirret, så du må være meget mere forvirret. Men det er godt, at du får skrevet ind til os, for du skal da absolut ikke gå alene med de forvirrende tanker.

Du stiller spørgsmålene: Skal jeg droppe ham? Skal jeg prøve at få ham? Skal jeg bare gøre som altid og vente på han har tid til mig? Jeg tror knap nok selv han ved hvad han vil, men nu hvor han har sagt han har svært ved at gi slip frygter og tror jeg han blir med kæresten. 

Og ved du hvad.. jeg tror, at du er et ret fornuftigt menneske, for du svarer jo egentlig rigtig fint på, hvad der vil ske, når du kommer hjem.

 Jeg tror, at du har ret. Nu hvor kæresten er tilbage hos ham, så har han ikke længere brug for dig. Han kan tilsyneladende ikke finde ud af, hvad han selv vil - men alligevel har han jo tidligere vist, at det var kæresten, han valgte og ikke dig. Han kom pludselig hen til dig, da kæresten var væk. Måske fordi han følte sig ensom, og havde brug for en erstatning. Det skal du da ikke finde dig i. Ingen gider at være en trøstepræmie! Desuden skal du måske også lige overveje, at han jo rent faktisk HAR en kæreste. Det er heller ikke pænt over for hende, at han sover sammen med en anden pige (flere gange!), bare fordi hun er væk på ferie. Så kan han være typen, der også sover sammen med andre piger, når du er væk. Forfærdelig tanke, ikk? Vi må alle have respekt for hinanden, og du må også respektere den anden pige/hans kæreste. Det er ikke i orden, og han burde vide bedre selv.

  
For at give dig et råd; jeg synes, at du skal lade være med at tage kontakt til ham, når du kommer hjem fra ferie. Vent på at han skriver til dig. Giv ham et par dage - og hvis han ikke skriver til dig.. jamen hvorfor skulle du så bruge din tid på én, som er ligeglad med dig? Kom over ham, glem ham. Det er svært, det ved jeg godt. Men det vil være det bedste for dig, så du undgår at være forvirret og i tvivl hele tiden. Lad ikke en fyr lege med dine følelser. Hvis han er interesseret i dig, så snak med ham. Vær ærlig og sig, at du godt ved, han har en kæreste, men du er glad for ham, og om han synes mere om dig end bare som ven. Og så gør det klart for ham, at du vil kun fortsætte, hvis han slår op med sin nuværende kæreste. Han kan ikke være sammen med to piger på én gang. Det er hverken pænt over for dig eller kæresten. Han er gammel nok til at kunne tage et valg om, hvad han vil. Fint nok at han ikke kan give slip på kæresten, men så må han jo give slip på dig. Det er op til ham.

  
Jeg håber, at du kan bruge mit råd. Du er velkommen til at skrive herind igen, hvis du har brug for hjælp.

Kærligst Tia

 